stanford-oval/wikipedia huggingface dataset:
ตำบลยุ้งทะลาย
การปกครองส่วนภูมิภาค > การปกครองส่วนภูมิภาค

ตำบลยุ้งทะลายแบ่งพื้นที่การปกครองออกเป็น 7 หมู่บ้าน ได้แก่
หมู่ที่ 1 บ้านยุ้งทะลาย
หมู่ที่ 2 บ้านดอนหอคอย
หมู่ที่ 3 บ้านดอนพุทรา
หมู่ที่ 4 บ้านดอนงิ้ว
หมู่ที่ 5 บ้านหางตลาด
หมู่ที่ 6 บ้านลาดพร้าว
หมู่ที่ 7 บ้านดอนตะเคียน
การปกครองส่วนภูมิภาค > การปกครองส่วนท้องถิ่น

ตำบลยุ้งทะลายเดิมมีฐานะเป็นสภาตำบลยุ้งทะลาย ในปี พ.ศ. 2517 ต่อมาปี พ.ศ. 2538 สภาตำบลยุ้งทะลายมี 7 หมู่บ้าน พื้นที่ 26.01 ตารางกิโลเมตร ประชากร 4,322 คน และ 792 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลยุ้งทะลายอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลยุ้งทะลาย
รัฐบาลทหารโกลอมเรซอ แอซฮอรี

| คณะรัฐมนตรีของโกลอมเรซอ แอซฮอรี |
| --- | --- |
 คณะรัฐมนตรีคณะที่ 60 แห่งอิหร่าน
นายกรัฐมนตรี

วันแต่งตั้ง: 6 พฤศจิกายน 2521
วันสิ้นสุด: 31 ธันวาคม 2521
บุคคลและองค์กร
ประมุขแห่งรัฐ: พระเจ้าชาห์ โมฮัมหมัด เรซา ปาห์ลาวี
หัวหน้ารัฐบาล:  พลเอก โกลอมเรซอ แอซฮอรี
รองหัวหน้ารัฐบาล: แอลี แฟร์ดอด
จำนวนรัฐมนตรี: 18 คน
จำนวนรัฐมนตรีทั้งหมด: 18 คน
ประวัติ
วาระสภานิติบัญญัติ: รัฐสภาสมัยที่ 24
ก่อนหน้า: คณะรัฐมนตรีสมัยที่ 2 ของแจอ์แฟร์ แชรีฟเอมอมี
ถัดไป: คณะรัฐมนตรีของชอพูร์ แบฆทียอร์
พระเจ้าชาห์ทรงออกคำสั่งให้พลเอกโกลอมเรซอ แอซฮอรีเป็นนายกรัฐมนตรีในวันที่ 5 พฤศจิกายน 2521 นำไปสู่การจัดตั้งรัฐบาลทหารในขณะที่การประท้วงในประเทศอิหร่านในขณะนั้นกำลังไปจนสู่ความแตกแยก ซึ่งการเลือกโกลอมเรซอ แอซฮอรีเป็นสัญญาณทางอ้อมถึงพวกผู้ประท้วงว่ากำลังจะสูญเสียอำนาจของตนและพยายามจะแก้ตัวให้ถึงทึ่สุด
ต่อมาเมื่อวันที่ 6 พฤศจิกายน 2521 พระเจ้าชาห์ทรงประกาศทางโทรทัศน์แห่งชาติโดยมีบทความหนึ่งว่าพระองค์ได้ยินเสียงการปฏิวัติของคุณ
ซึ่งคณะรัฐมนตรีของเขามีจำนวน 11 ท่านที่แต่งตั้งโดยพลเอกแอซฮอรี, มีหกท่านเป็นนายทหารและแม้แต่จำนวนคณะรัฐมนตรีนี้ก็ถูกลดลงในสัปดาห์ถัดมาสมาชิกคณะรัฐมนตรีส่วนใหญ่ไม่มีประสบการณ์ในด้านความรับผิดชอบของตนการเปลี่ยนแปลงที่ถกเถียงกันอย่างถึงพริกถึงขิงในรัฐบาลทหารนั้น ในทางปฏิบัติแล้ว เป็นการประจบสอพลอมากกว่าของจริง
พลเอกโกลอมเรซอ แอซฮอรีได้สั่งจับกุมเจ้าหน้าที่รัฐอย่างแอมีร์แอบบอส โฮเวย์ดา นายกรัฐมนตรี, เนอ์แมโทลลอฮ์ แนซีรี, ผู้อำนวยการองค์การข่าวและความมั่นคงแห่งรัฐ โกลอมเรซอ นีกเพย์, นายกเทศมนตรีเตหะรานและพลโท แจอ์แฟร์โฆลี แซดรี, ผู้บัญชาการตำรวจเพื่อพยายามสร้างภาพลักษณ์ว่ารัฐบาลของตนสามารถปราบทุจริตได้เพื่อหวังว่าจะไม่มีการประท้วงอีกครั้งแต่ในความจริงแล้วประเทศอิหร่านมีการประท้วงแบบไม่หยุดไม่หย่อนสักครั้งหนึ่งเลยในประวัติศาสตร์การเมืองของอิหร่าน
วันที่ 20 ธันวาคม 2521 พลเอกโกลอมเรซอ แอซฮอรีลาออกต่อหน้าพระเจ้าชาห์และนำไปสู่การลาออกในวันที่ 31 ธันวาคม 2521
แหล่งอ้างอิง

1 2  Fardust, Hussein (1998). The Rise and Fall of the Pahlavi Dynasty: Memoirs of Former General Hussein Fardust. แปลโดย Dareini, Ali Akbar. Motilal Banarsidass Publ. p. 392. ISBN 9788120816428.
1 2  Ganji, Manouchehr (2002). Defying the Iranian Revolution: From a Minister to the Shah to a Leader of Resistance. Greenwood Publishing Group. pp. 24–25. ISBN 9780275971878.
↑  Shah‪'‬s Last Speech ‪(‬uncensored‪), สืบค้นเมื่อ 2022-09-10
↑  Phillips, Tomas B. (2012). Queer Sinister Things: The Hidden History of Iran (ภาษาอังกฤษ). Lulu. p. 406. ISBN 9780557509294.
↑  "Government of Azhari, from begging to end". Ebtekar (ภาษาเปอร์เซีย). Tehran. 13 (3567): 12. 6 November 2016. สืบค้นเมื่อ 22 September 2017.
↑  Zandi, Mohammad Ali (15 November 2014). "Gholam Reza Azhari" (ภาษาเปอร์เซีย). Baqir al-Ulum Research Institute. สืบค้นเมื่อ 22 September 2017.
หลวงสารานุประพันธ์ (นวล ปาจิณพยัคฆ์)

| หลวงสารานุประพันธ์   (นวล ปาจิณพยัคฆ์) |
| --- | --- |

เกิด: 24 สิงหาคม พ.ศ. 2439 ตำบลสะพานถ่าน จังหวัดพระนคร ประเทศสยาม (ปัจจุบันคือ แขวงวัดราชบพิธ เขตพระนคร กรุงเทพมหานคร)
ถึงแก่กรรม: 14 มิถุนายน พ.ศ. 2497 (57 ปี) จังหวัดพระนคร ประเทศไทย (ปัจจุบันคือ กรุงเทพมหานคร)
มีชื่อเสียงจาก: บิดาแห่งเพลงชาติไทย
บุตร: นายภากร ปาจิณพยัคฆ์
บิดามารดา: นายนูน ปาจิณพยัคฆ์ (บิดา) นางบุญเกิด ปาจิณพยัคฆ์ (มารดา)
ลายมือชื่อ

พันเอก หลวงสารานุประพันธ์ (นวล ปาจิณพยัคฆ์) (24 สิงหาคม พ.ศ. 2439 - 14 มิถุนายน พ.ศ. 2497) นักเขียน นักประพันธ์ บรรณาธิการหนังสือ สารานุกูล  เป็นผู้แต่งเพลงชาติไทย เป็นนายกสมาคมศิษย์เก่าสวนกุหลาบวิทยาลัยในพระบรมราชูปถัมภ์ คนที่ 4 เมื่อปี พ.ศ. 2483
พันเอก หลวงสารานุประพันธ์ (นวล ปาจิณพยัคฆ์) รับราชการเป็นอาจารย์ประจำโรงเรียนนายร้อยทหารบก และเป็นบรรณาธิการหนังสือ เสนาศึกษา" และ "แผ่วิทยาศาสตร์ ก่อนจะลาออกจากราชการเมื่อ พ.ศ. 2468 เพื่อก่อตั้งนิตยสาร สารานุกูล วางจำหน่ายฉบับแรกเมื่อวันที่ 12 กุมภาพันธ์ พ.ศ. 2468  เป็นผู้ประพันธ์นิยายเรื่อง หน้าผี แพรดำ ราสปูติน ทูตแห่งกาลี
พันเอก หลวงสารานุประพันธ์ (นวล ปาจิณพยัคฆ์) เคยรับราชการกระทรวงกลาโหม เคยเป็นเลขานุการรัฐมนตรีว่าการกระทรวงกลาโหม (คือ จอมพล ป. พิบูลสงคราม) เป็นผู้แปลนิยายเรื่อง เชอร์ล็อก โฮมส์ ของเซอร์อาร์เธอร์ โคนัน ดอยล์ เป็นคนแรก ตั้งแต่ปี พ.ศ. 2455 เป็นผู้ประพันธ์คำร้องเพลงเพลงชาติไทยฉบับปัจจุบัน เมื่อ พ.ศ. 2482 เมื่อครั้งเปลี่ยนชื่อประเทศจาก สยาม เป็น ไทย
ประวัติ

พันเอก หลวงสารานุประพันธ์ (นวล ปาจิณพยัคฆ์) เกิดเมื่อวันจันทร์ที่ 24 สิงหาคม พ.ศ. 2439 ที่บ้านตำบลสะพานถ่าน จังหวัดพระนคร (ปัจจุบันคือ กรุงเทพมหานคร) เป็นบุตรคนเดียวของ นายนูน และนางบุญเกิด ปาจิณพยัคฆ์ เจ้าของและครูใหญ่โรงเรียนราษฎร์ "บำรุงวิชา" สมรสกับ นางทิพย์วิมล สารานุประพันธ์ (ทิพย์วิมล ปาจิณพยัคฆ์) ใน พ.ศ. 2456 มีบุตรและธิดารวม 6 คน
การศึกษา

พันเอก หลวงสารานุประพันธ์ (นวล ปาจิณพยัคฆ์) เริ่มศึกษาชั้นต้นที่โรงเรียนบำรุงวิทยาของผู้เป็นบิดา แล้วเข้าโรงเรียนมัธยมวัดสุทัศน์เทพวราราม สอบไล่ได้ที่ 1 ในวิชาภาษาไทยและภาษาอังกฤษในการสอบประโยคมัธยมบริบูรณ์รวมหมดทุกโรงเรียนในประเทศไทย และได้รับรางวัลเมื่อ พ.ศ. 2451 อายุ 13 ปีเศษ เข้าโรงเรียนฝึกหัดครูบ้านสมเด็จเจ้าพระยา จังหวัดธนบุรี (ปัจจุบันคือ มหาวิทยาลัยราชภัฏบ้านสมเด็จเจ้าพระยา) สอบวิชาครูได้ แล้วไปเรียนต่อที่โรงเรียนสวนกุหลาบอังกฤษ สำนักวัดเทพศิรินทร์อีก 2 ปี สอบประโยคมัธยมพิเศษ (คิงสกอลลาชิป -(King Scholarship) ได้ที่ 1 ใน พ.ศ. 2453 แต่สละสิทธิการไปศึกษาต่างประเทศ ออกไปเป็นครู ป.ป. ที่โรงเรียนสวนกุหลาบ ใน พ.ศ. 2454 เมื่ออายุได้ 15 ปี 14 วัน และสอบวิชาครู ป.ม. ได้ต่อมาใน พ.ศ. 2456
เมื่อ พ.ศ. 2456 พระบาทสมเด็จพระมงกุฏเกล้าเจ้าอยู่หัว รัชกาลที่ 6 ทรงตราพระราชบัญญัตินามสกุลขึ้น นายนวล ปาจิณพยัคฆ์ จึงได้รับพระราชทานนามสกุล "ปาจิณพยัคฆ์" และในปีเดียวกันนี้เองท่านได้สมรสกับ
นางสาวทิพย์วิมล ภายหลังมีบุตรธิดา รวม 6 คน
หน้าที่ราชการ

วันที่ 1 กรกฎาคม พ.ศ. 2459 กระทรวงกลาโหมได้ขอโอนตัวนายนวล ปาจิณพยัคฆ์ ไปสอนที่โรงเรียนนายร้อยทหารบก ความสามารถของนายนวล ปาจิณพยัคฆ์ เป็นที่เลื่องลือมาก ถึงกับสมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ เสนาธิการทหารบก ได้เคยรับสั่งกับหม่อมเจ้าพูนศรีเกษม เกษมศรี ว่า "ฉันได้ช้างเผือกมาจากโรงเรียนสวนกุหลาบมาเป็นครูโรงเรียนนายร้อย ชื่อ นายนวล ปาจิณพยัคฆ์"
นอกจากเป็นครูที่โรงเรียนนายร้อยทหารบกแล้ว นายนวล ปาจิณพยัคฆ์ ยังทำหน้าที่เป็นผู้ช่วยบรรณาธิการของหนังสือเสนาศึกษา และแผ่วิทยาศาสตร์ จนกระทั่งพันโท พระสารสาสน์พลขันธ์ (ลอง สุนทานนท์)  กราบบังคมทูลลาออกจากราชการเมื่อ พ.ศ. 2464 นายนวล ปาจิณพยัคฆ์ ซึ่งขณะนั้น เป็น ร้อยเอก นวล ปาจิณพยัคฆ์ ได้ทำหน้าที่บรรณาธิการแทน และได้รับพระราชทานบรรดาศักดิ์เป็น หลวงสารานุประพันธ์
วันที่ 15 กุมภาพันธ์ พ.ศ. 2494 พันเอก หลวงสารานุประพันธ์ (นวล ปาจิณพยัคฆ์) ได้รับพระบรมราชโองการ โปรดเกล้าฯ แต่งตั้งให้ดำรงตำแหน่งอธิบดีกรมโฆษณาการ (ปัจจุบันคือ กรมประชาสัมพันธ์) สืบต่อจาก พลเอก สุรจิตร จารุเศรณี
อุปสมบท

พ.ศ. 2462 พันเอก หลวงสารานุประพันธ์ (นวล ปาจิณพยัคฆ์) ขณะเป็น นายร้อยเอก นวล ปาจิณพยัคฆ์ ได้อุปสมบทเป็นพระภิกษุ ณ วัดเบญจมบพิตรดุสิตวนาราม โดยมี พระธรรมวโรดม เป็นพระอุปัชฌาย์ และมี พระนิกรมนุนี และพระศรีวิสุทธิวงศ์ เป็นพระกรรมวาจาจารย์ ได้ฉายาว่า "กนฺตวณฺโณ" แปลว่า ผู้ที่มีเกียรติ มีผิวพรรณที่เป็นศิริมงคล ในขณะอุปสมบทอยู่นั้น ได้แต่งเรียงความแก้กระทู้ธรรม ซึ่งท่านได้แสดงความรู้ความสามารถในการแต่งเรียงความแก้กระทู้ธรรมได้อย่างงดงาม ซึ่งวัดเบญจมบพิตรดุสิตวนารามได้รวบรวมผลงานของท่านจัดพิมพ์เป็นหนังสือไว้ด้วย
เรียงความแก้กระทู้ธรรมของ พระกนฺตวณฺโณ (นายร้อยเอก นวล ปาจิณพยัคฆ์) มีดังนี้
ครั้งที่ 1 - "ขนฺติ หิตสุขาวหา" ขันตินำมาซึ่งประโยชน์สุข
ครั้งที่ 2 - "พฺรหฺมมาติ มาตาปิตโร" มารดาบิดาชื่อว่าพรหมของบุตร
ครั้งที่ 3 - "หิริโอตฺตปฺปิยญฺเญว โลกํปาเลติสาธุกํ" หิริ และโอตตัปปะ ย่อมรักษาโลกไว้เป็นอันดี
ครั้งที่ 4 - "อปฺปมาโท อมตํ ปทํ" ความไม่ประมาทเป็นทางไม่ตาย
ครั้งที่ 5 - "นตฺถิ ปญฺญาสมา อาภา" แสงสว่างเสมอด้วยปัญญาไม่มี
ครั้งที่ 6 - "นตฺถิ โลเก อนินฺทิโต" คนไม่ถูกนินทาไม่มีในโลก
ครั้งที่ 7 - "น สิยา โลกวฑฺฒโน" ไม่ควรเป็นคนรกโลก
ครั้งพิเศษ - "สุวิชาโน ภวํ โหติ ทุวิชาโน ปราภโว ธมฺมกาโม ภวํ โหติ ธมฺมเทสฺสี ปราภโว" ผู้รู้ดีเป็นผู้เจริญ ผู้รู้ชั่วเป็นผู้ฉิบหาย ผู้ใคร่ธรรมเป็นผู้เจริญ ผู้ชังธรรมเป็นผู้ฉิบหาย
ครั้งสอบไล่ - "กาลานุรูปํ - วธุรํนิยุญเช" พึงประกอบธุระให้เหมาะแก่กาลเทียว
เพลงชาติไทยหลังเปลี่ยนแปลงการปกครอง

หลังจากผ่านพ้นมรสุมชีวิตมาช่วงหนึ่งจนต้องลาออกจากราชการ มาประกอบอาชีพนักเขียน และกิจการสำนักพิพ์อยู่ช่วงหนึ่ง พันเอก นวล ปาจิณพยัคฆ์ (ยศในขณะนั้น) ก็ได้กลับเข้ารับราชการอีกครั้งหนึ่ง เมื่อ พ.ศ. 2474 ในตำแหน่งเลขานุการรัฐมนตรีว่าการกระทรวงกลาโหม ฝ่ายทหารบก
ภายหลังเมื่อมีการเปลี่ยนแปลงการปกครอง พ.ศ. 2475 คณะราษฎร ได้ดำริให้มีเพลงชาติไทย โดยการใช้ทำนองเพลง มหาชัย ส่วนคำร้องนั้นประพันธ์โดย เจ้าพระยาธรรมศักดิ์มนตรี (สนั่น เทพหัสดิน ณ อยุธยา)
แต่หลังจากนั้นไม่กี่วัน พันตรี หลวงนิเทศกลกิจ ร.น. (กลาง โรจนเสนา) ได้ขอให้พระเจนดุริยางค์ (ปิติ วาทยะกร) ช่วยแต่งทำนองเพลงชาติให้ จากนั้นขุนวิจิตรมาตรา (สง่า กาญจนาคพันธุ์) ได้ประพันธ์คำร้อง ดังนี้
แต่กระนั้น เพลงชาติไทยเพลงนี้ก็ไม่ได้รับการรับรอง จนกระทั่ง พ.ศ. 2477 รัฐบาลได้ตั้งคณะกรรมการดำเนินการเรื่องเพลงชาติ โดยในที่สุดได้เลือกทำนองเพลงชาติแบบสากลของ พระเจนดุริยางค์ (ปิติ วาทยะกร) จากนั้นมา การประกวดคัดเลือกเนื้อร้องโดยคณะกรรมการตัดสินให้ใช้เนื้อร้องของ ขุนวิจิตรมาตรา (สง่า กาญจนาคพันธุ์) ที่แต่งไว้เดิม และเนื้อร้องที่ประพันธ์โดย นายฉันท์ ขำวิไล โดยที่ พระเจ้าวรวงศ์เธอกรมหมื่นนราธิปพงศ์ประพันธ์ ประธานคณะกรรมการ ได้ขอแก้ไขถ้อยคำบางแห่งของขุนวิจิตรมาตรา เป็นดังนี้
ส่วนเนื้อร้องของนายฉันท์ ขำวิไล มีดังนี้
เพลงชาติไทยเพลงนี้ ประกาศใช้เมื่อวันที่ 20 สิงหาคม พ.ศ. 2477 โดยให้ร้องทั้งหมด 4 เที่ยว แต่คนมักจะร้อง แต่ส่วนบทร้องของขุนวิจิตรมาตราเพียงสองเที่ยวเท่านั้น เพราะถึงแม้ร้องเพียงสองเที่ยว ก็ยังยืดยาวเกินไปอยู่ดี
จนกระทั่ง พ.ศ. 2482 รัฐบาลเปลี่ยนชื่อ ประเทศจาก ประเทศสยาม เป็น ประเทศไทย จึงต้องมีการแก้ไขเพลงชาติขึ้นอีกครั้ง โดยการจัดประกวดชิงเงินรางวัล 1,000 บาท ขณะนั้นหลวงสารานุประพันธ์ ซึ่งดำรงตำแหน่งรองเจ้ากรมเสมียนตรา กระทรวงกลาโหม ได้พบกับ พลเอก มังกร พรหมโยธี รัฐมนตรีว่าการกระทรวงกลาโหม และรองผู้บัญชาการทหารบก ขณะเดินไปรับประทานอาหารกลางวันที่โรงอาหาร พลเอก มังกร พรหมโยธี ได้ขอให้ หลวงสารานุประพันธ์ แต่งเพลงชาติเข้าประกวดเพื่อชื่อเสียงของกองทัพบก ท่านก็ได้ตอบตกลงแต่ไม่ขอรับเงินรางวัลหากได้รับรางวัลการประกวดครั้งนี้
นายภากร ปาจิณพยัคฆ์ บุตรชาย ได้กล่าวถึงการทำงานและการประพันธ์เพลงของหลวงสารานุประพันธ์ ไว้ว่า
เพลงชาติไทย โดย หลวงสารานุประพันธ์ (นวล ปาจิณพยัคฆ์)

การประกวดแต่งเพลงชาติไทยในครั้งนั้น มีผู้ส่งบทเนื้อร้องเข้าประกวดเป็นจำนวนมาก ในที่สุดคณะกรรมการได้คัดเลือกบทเนื้อร้องของ พันเอก หลวงสารานุประพันธ์ (นวล ปาจิณพยัคฆ์) เสนอให้คณะรัฐมนตรีวินิจฉัย ที่ประชุมปรึกษาพิจารณาแล้วลงมติรับบทเพลงนั้น โดยแก้ไขไปบ้างตามความเหมาะสม
จนเมื่อ วันที่ 10 ธันวาคม พ.ศ. 2482 รัฐบาลจึงได้ประกาศ "รัฐนิยมฉบับที่ 6" ให้ใช้ทำนองเพลงชาติของพระเจนดุริยางค์ (ปิติ วาทยะกร) ตามแบบที่มีอยู่ในกรมศิลปกร ส่วนเนื้อร้องเพลงชาติให้ใช้บทเพลงของ พันเอก หลวงสารานุประพันธ์ (นวล ปาจิณพยัคฆ์) ซึ่งประพันธ์ขึ้นในนามของกองทัพบก ดังที่เราได้ยินได้ฟังกันอยู่ในทุกวันนี้
พันเอก หลวงสารานุประพันธ์ (นวล ปาจิณพยัคฆ์) มีความปลาบปลื้มแและภาคภูมิใจเป็นอย่างยิ่ง ถึงกับได้สั่งเสียกับบุตรธิดา ไว้ว่า
เนื้อร้องเพลงชาติไทยของ พันเอก หลวงสารานุประพันธ์ (นวล ปาจิณพยัคฆ์) ที่ใช้อยู่จนถึงปัจจุบัน มีดังนี้
ยศ > ยศพลเรือน

– ราชบุรุษ
6 มีนาคม 2458 – รองอำมาตย์ตรี
ยศ > ยศทหาร

20 เมษายน 2461 – ร้อยเอก
5 พฤษภาคม พ.ศ. 2467 พันตรี
13 พฤษภาคม พ.ศ. 2481 พันโท
เครื่องราชอิสริยาภรณ์

พ.ศ. 2496 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. ไม่ปรากฎ –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. ไม่ปรากฎ –  เหรียญชัยสมรภูมิ สงครามอินโดจีน (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. ไม่ปรากฏ –  เหรียญจักรมาลา (ร.จ.ม.)
งานศึกษาที่เกี่ยวข้อง

สมิทธ์ ถนอมศาสนะ. (2561, ม.ค.-มิ.ย.). ดาบศักดิ์เหล็กน้ำพี้ แพรดำ หน้าผี: จินตนาการ “ชาติ” ในนวนิยายช่วงทศวรรษ 2460. วารสารมนุษยศาสตร์ ฉบับบัณฑิตศึกษา มหาวิทยาลัยรามคำแหง 7(1): 15-36.
บทร้องของเพลงชาติไทยฉบับปัจจุบัน ซึ่งเป็นผลงานการประพันธ์ของพันเอกหลวงสารานุประพันธ์ (นวล ปาจิณพยัคฆ์) ในนามกองทัพบก
สมิตา สรสุชาติ

| สมิตา สรสุชาติ |
| --- | --- |

หัวหน้าพรรคมหาชน
ดำรงตำแหน่ง 20 มกราคม พ.ศ. 2551 – 31 มีนาคม พ.ศ. 2552
ก่อนหน้า: อรรณพ เกรียงศักดิ์พิชิต
ถัดไป: อภิรัต ศิรินาวิน
 
ข้อมูลส่วนบุคคล
เกิด: 26 มีนาคม พ.ศ. 2503 (64 ปี) เขตคลองเตย กรุงเทพมหานคร
คู่สมรส: อรรคพล สรสุชาติ

สมิตา สรสุชาติ อดีตหัวหน้าพรรคมหาชน และเป็นภริยาของนายอรรคพล สรสุชาติ อดีตโฆษกประจำสำนักนายกรัฐมนตรี
ประวัติ

สมิตา สรสุชาติ เกิดเมื่อวันที่ 26 มีนาคม พ.ศ. 2503 ที่เขตคลองเตย กรุงเทพมหานคร(จังหวัดพระนครในขณะนั้น)เป็นบุตรสาวของ ร้อยเอกสมิต ยมะสมิต กับหม่อมหลวงพร้อมจิตร ยมะสมิต (สกุลเดิม สนิทวงศ์) มีน้องชายหนึ่งคน ชื่อ ชาลี ยมะสมิต สำเร็จการศึกษาระดับปริญญาตรี ด้านอักษรศาสตร์ จากจุฬาลงกรณ์มหาวิทยาลัย เมื่อปี พ.ศ. 2526 และปริญญาโท ด้านภูมิภาคศึกษา จากมหาวิทยาลัยลอนดอน เมื่อปี พ.ศ. 2539 และสำเร็จการศึกษาปริญญาตรี ด้านนิติศาสตร์ (ระบบทางไกล) จากมหาวิทยาลัยรังสิต
สมิตาได้สมรสกับ อรรคพล สรสุชาติ อดีตโฆษกประจำสำนักนายกรัฐมนตรี มีบุตรสองคน คือ พลายพล และแพรวตา สรสุชาติ
งานการเมือง

สมิตา สรสุชาติ เคยร่วมงานการเมืองกับพรรคประชาธิปัตย์ โดยลงสมัครสมาชิกสภาผู้แทนราษฎร กรุงเทพมหานคร เขต 24 ในการเลือกตั้ง พ.ศ. 2544 ต่อมาได้ย้ายมาร่วมงานกับพรรคมหาชน พร้อมกับนายอรรคพล และได้รับเลือกในที่ประชุมพรรค เมื่อวันที่ 20 มกราคม พ.ศ. 2551 ให้ดำรงตำแหน่งหัวหน้าพรรคมหาชน
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
หม่อมเจ้ารังษิยากร อาภากร

| หม่อมเจ้ารังษิยากร อาภากร |
| --- | --- |

ประสูติ: 11 สิงหาคม พ.ศ. 2449
สิ้นชีพตักษัย: 30 ธันวาคม พ.ศ. 2508 (59 ปี)
พระราชทานเพลิง: 22 กุมภาพันธ์ พ.ศ. 2509 เมรุหลวงหน้าพลับพลาอิศริยาภรณ์ วัดเทพศิรินทราวาส
หม่อม: หม่อมราชวงศ์ไพเราะ กฤดากร
บุตร: หม่อมราชวงศ์ทิพพเราะ อาภากร หม่อมราชวงศ์ดารณี วัฒนายากร หม่อมราชวงศ์ชัยกร อาภากร
ราชวงศ์: จักรี
ราชสกุล: อาภากร
พระบิดา: พระเจ้าบรมวงศ์เธอ กรมหลวงชุมพรเขตอุดมศักดิ์
พระมารดา: พระวรวงศ์เธอ พระองค์เจ้าทิพยสัมพันธ์
ศาสนา: พุทธ


รัฐมนตรี
ดำรงตำแหน่ง 25 กุมภาพันธ์ พ.ศ. 2491 – 25 มิถุนายน พ.ศ. 2492
นายกรัฐมนตรี: ควง อภัยวงศ์ แปลก พิบูลสงคราม
เอกอัครราชทูตไทยประจำฟิลิปปินส์
ดำรงตำแหน่ง พ.ศ. 2501 – 2508
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ถนอม กิตติขจร สฤษดิ์ ธนะรัชต์
 

ยศที่ได้รับการแต่งตั้ง
รับใช้:  ไทย
แผนก/สังกัด: กองทัพอากาศไทย
ชั้นยศ:  พลอากาศโท
 
พลอากาศโท หม่อมเจ้ารังษิยากร อาภากร (11 สิงหาคม พ.ศ. 2449 - 30 ธันวาคม พ.ศ. 2508) เป็นพระโอรสในพระเจ้าบรมวงศ์เธอ กรมหลวงชุมพรเขตอุดมศักดิ์กับพระวรวงศ์เธอ พระองค์เจ้าทิพยสัมพันธ์ อดีตรัฐมนตรีสั่งราชการแทนรัฐมนตรีว่าการกระทรวงกลาโหม และอดีตรองผู้บังคับการกองบินยุทธการ และอดีตเอกอัครราชทูต ณ กรุงมะนิลา ประเทศฟิลิปปินส์
พระประวัติ

ม.จ.รังษิยากร อาภากร มีพระนามลำลองว่า ท่านชายรัง เป็นพระโอรสในพระเจ้าบรมวงศ์เธอ กรมหลวงชุมพรเขตอุดมศักดิ์ กับพระวรวงศ์เธอ พระองค์เจ้าทิพยสัมพันธ์ ประสูติเมื่อวันที่ 11 สิงหาคม พ.ศ. 2449 ทรงดำรงตำแหน่งรัฐมนตรีสั่งราชการแทนรัฐมนตรีว่าการกระทรวงกลาโหม เมื่อปี พ.ศ. 2491 หลังจากนั้นทรงรับราชการในกองทัพอากาศในตำแหน่งรองผู้บังคับการกองบินยุทธการในปี พ.ศ. 2501 จากนั้นโอนไปทรงรับราชการกระทรวงการต่างประเทศในตำแหน่งเอกอัครราชทูต ณ กรุงมะนิลา ประเทศฟิลิปปินส์
หม่อมเจ้ารังษิยากรเสกสมรสกับหม่อมราชวงศ์ไพเราะ (ราชสกุลเดิม กฤดากร; ธิดาหม่อมเจ้าอมรทัต กฤดากร) มีโอรสธิดา 3 คน คือ
ม.ร.ว.ทิพพเราะ อาภากร สมรสกับสุคนธ์ ศรโชติ มีบุตรธิดา 3 คน คือ
อรทิพย์ ศรโชติ มีบุตรชาย  นายนีติบุตร วสีนนท์
นวลหทัย ศรโชติ (นามเดิมรวคนธ์ ศรโชติ ) มีบุตรสาว นางสาวณัฐมณฑ์ ศรโชติ
ภัทเรก ศรโชติ สมรสกับ สุกัญญา ศรโชติ (วีสกุล) มีบุตรชาย นายพัทธ์ ศรโชติ
ม.ร.ว.ดารณี อาภากร สมรสกับ นายแพทย์วิบูลย์ วัฒนายากร มีบุตรธิดา 2 คน คือ
สลีลา วัฒนายากร
สิทธิ วัฒนายากร
ม.ร.ว.ชัยกร อาภากร
ม.จ.รังษิยากรสิ้นชีพตักษัยเมื่อวันที่ 30 ธันวาคม พ.ศ. 2508 สิริชันษา 59 ปี พระราชทานเพลิงศพเมื่อวันที่ 22 กุมภาพันธ์ พ.ศ. 2509 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
พระเกียรติยศ > เครื่องราชอิสริยาภรณ์ > ไทย

พ.ศ. 2508 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2503 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2500 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2484 –  เหรียญกล้าหาญ (ร.ก.)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2482 –  เหรียญจักรมาลา (ร.จ.ม.)
พ.ศ. 2500 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2469 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พระเกียรติยศ > เครื่องราชอิสริยาภรณ์ > ต่างประเทศ

สหรัฐ :
พ.ศ. 2495 -  ลีเจียนออฟเมอริต ชั้นนายทหาร
ฟิลิปปินส์ :
พ.ศ. 2508 -  เครื่องอิสริยาภรณ์ซิกาตูนา ชั้นประถมาภรณ์
พระเกียรติยศ > พระยศ > พระยศทางทหาร

1 เมษายน พ.ศ. 2476 : นายเรือตรี
1 เมษายน พ.ศ. 2479 : นายเรือโท
1 ธันวาคม พ.ศ. 2479 : นายเรืออากาศโท
1 เมษายน พ.ศ. 2481 : นายเรืออากาศเอก
1 เมษายน พ.ศ. 2483 : นายนาวาอากาศตรี
1 กรกฎาคม พ.ศ. 2485 : นายนาวาอากาศโท
1 มกราคม พ.ศ. 2495 : พลอากาศจัตวา
1 มกราคม พ.ศ. 2497 : พลอากาศตรี
1 มกราคม พ.ศ. 2499 : พลอากาศโท
สาวออฟฟิศ 2000 ปี

| สาวออฟฟิศ 2000 ปี |
| --- | --- |
แนว: สุขนาฏกรรมจินตนิยม แฟนตาซี
สร้างโดย: จีเอ็มเอ็มทีวี
กำกับโดย: ภาวิส เสาร์ศรีอ่อน
นักแสดง: สุชาร์ มานะยิ่ง ปฐมพงศ์ เรือนใจดี จุมพล อดุลกิตติพร
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 10
การผลิต
บริษัทผู้ผลิต: จีเอ็มเอ็มทีวี
ออกอากาศ
สถานีโทรทัศน์: จีเอ็มเอ็ม 25 ไลน์ทีวี
ออกอากาศ: 17 กุมภาพันธ์ 2564 (2564-02-17) – 18 มีนาคม 2564 (2564-03-18)
สาวออฟฟิศ 2000 ปี เป็นละครโทรทัศน์ไทยปี 2564 นำแสดงโดยสุชาร์ มานะยิ่ง, ปฐมพงศ์ เรือนใจดี และจุมพล อดุลกิตติพร ละครซีรีส์เรื่องนี้กล่าวถึง โมเมย์ หญิงสาวผู้ถูกสาปให้เป็นอมตะและต้องตกหลุมรักเพื่อขจัดคำสาป
ละครซีรีส์เรื่องนี้ได้รับการประกาศครั้งแรกโดยจีเอ็มเอ็มทีวี ในงาน "New & Next" เมื่อวันที่ 15 ตุลาคม พ.ศ. 2562 สาวออฟฟิศ 2000 ปีออกอากาศตอนแรกในวันที่ 17 กุมภาพันธ์ พ.ศ. 2564 ทางช่องจีเอ็มเอ็ม 25 ออกอากาศทุกวันพุธและพฤหัสบดี เวลา 20:30 น. (เวลามาตรฐานไทย)
สรุป

โมเมย์มีอายุครบ 2,000 ปีแล้ว ตลอดหลายศตวรรษที่ผ่านมา เธอไม่เคยแก่ ไม่เคยเจ็บป่วย และไม่เคยตายเลย แม้จะลองฆ่าตัวตายมาหลายร้อยวิธี แต่ก็ล้มเหลวทุกครั้ง ในที่สุดโมเมย์ก็มองเห็นแสงสว่างที่ปลายอุโมงค์ เมื่อเพื่อนของเธอชื่อกระทิง ซึ่งเป็นหมอดูบอกเธอว่าเธอจะสามารถแก่ตัวลงและจากไปหากพบรักแท้ภายในปีนี้ ปัญหาคือมีผู้สมัคร 4 คน ธาวิน เจ้านายผู้ขยันและใจดีของเธอ คุณพรหม ลูกค้ารายใหญ่ที่สุดของบริษัท กำปั้น ชายหนุ่มน่ารัก และหมูทอด หนุ่มหน้าใหม่หล่อเหลา ผู้สมัครทั้งสี่คนมีเวลาหนึ่งปีในการค้นหาความรักของชีวิตเธอ แต่ใครคือคนที่ใช่ล่ะ?
นักแสดงและตัวละคร

ด้านล่างนี้คือรายชื่อนักแสดงในซีรีส์:
นักแสดงและตัวละคร > นักแสดงหลัก

สุชาร์ มานะยิ่ง รับบทเป็น โมเมย์
ปฐมพงศ์ เรือนใจดี รับบทเป็น หมูทอด
จุมพล อดุลกิตติพร รับบทเป็น ธาวิน
นักแสดงและตัวละคร > นักแสดงสมทบ

พัทธดนย์ จันทร์เงิน รับบทเป็น กำปั้น
อัษฎา พานิชกุล รับบทเป็น คุณพรหม
รัดเกล้า อามระดิษ รับบทเป็น ก้านยาว
เฉลิมพล ทิฆัมพรธีรวงศ์ รับบทเป็น โอบ
พัสกร พลบูรณ์ รับบท เจลลี่
กรวิชญ์ สูงกิจบูลย์ รับบท กระทิง
นักแสดงและตัวละคร > นักแสดงรับเชิญ

พัชรา ทับทอง รับบทเป็น ปันปัน
ตะวัน วิหครัตน์ รับบทเป็น แมตต์
สุทธิภา คงแนวดี รับบทเป็น คู่ควงของคุณพรหม
สุทธาทิพย์ วุฒิชัยประดิษฐ์ รับบทเป็น พนักงานขายประกันภัย
จิราวัฒน์ วชิรศรัณย์ภัทร รับบทเป็น ผู้จัดการโรงแรม
สุพร สังฆภิบาล รับบทเป็น คุณนายไฉไล / จีซู
ชญานิศฐ์ บุญโสพิศ รับบทเป็น จูนจูน
วิสุทธิ์ นาเงิน

| พลเอกวิสุทธิ์ นาเงิน ม> ป.ช., ม.ว.ม. |
| --- | --- |

รองปลัดกระทรวงกลาโหม
ดำรงตำแหน่ง 1 ตุลาคม พ.ศ. 2560 – 30 กันยายน พ.ศ. 2561
 
ข้อมูลส่วนบุคคล
เกิด: 6 พฤษภาคม พ.ศ. 2501 (66 ปี)
คู่สมรส: นางวิไลวรรณ นาเงิน
บุตร: นางสาววิสุตา นาเงิน
ยศที่ได้รับการแต่งตั้ง
สังกัด: กระทรวงกลาโหม
ประจำการ: 2524 - 2561
ยศ:  พลเอก

พลเอกวิสุทธิ์ นาเงิน  (ชื่อเล่น : หรั่ง,บิ๊กหรั่ง) อดีตรองปลัดกระทรวงกลาโหม,อดีตเจ้ากรมเสมียนตรา
ประวัติ

พลเอกวิสุทธิ์จบการศึกษาจาก โรงเรียนเตรียมทหาร รุ่น 17 และ โรงเรียนนายร้อยพระจุลจอมเกล้า รุ่น 28 รุ่นเดียวกับพลเอก พิสิทธิ์ สิทธิสาร อดีตรองผู้บัญชาการทหารบกและอดีตเสนาธิการทหารบก
การศึกษา

พ.ศ. 2517 โรงเรียนวัดราชาธิวาส
พ.ศ. 2519 โรงเรียนเตรียมทหาร รุ่นที่ ๑๗
พ.ศ. 2524 โรงเรียนนายร้อยพระจุลจอมเกล้า รุ่นที่ ๒๘
พ.ศ. 2530 หลักสูตรชั้นนายพัน เหล่าทหารปืนใหญ่ รุ่นที่ ๓๒
พ.ศ. 2532 หลักสูตรหลักประจำ ชุดที่ ๖๗ โรงเรียนเสนาธิการทหารบก
พ.ศ. 2555 หลักสูตรวิทยาลัยรองปลัดกระทรวงกลาโหมราชอาณาจักรภาครัฐร่วมกับเอกชน (ปรอ.) รุ่นที่ ๕๔
พ.ศ. 2560 หลักสูตรผู้บริหารระดับสูง ของสถาบันวิทยาการตลาดทุน รุ่นที่ ๒๕
การรับราชการทหาร

พ.ศ. ๒๕๒๙ ผู้บังคับกองร้อยทหารปืนใหญ่ กองพันทหารปืนใหญ่ ที่ ๒๐
พ.ศ. ๒๕๓๔ หัวหน้าแผนก กรมกำลังพลทหารบก
พ.ศ. ๒๕๓๘ ฝ่ายเสนาธิการประจำกรมกำลังพลทหารบก
พ.ศ. ๒๕๔๗ นายทหารฝ่ายเสนาธิการประจำรองผู้บัญชาการ ทหารบก
พ.ศ. ๒๕๔๘ ผู้ช่วยหัวหน้าฝ่ายเสนาธิการประจำรองผู้บัญชาการทหารสูงสุด
พ.ศ. ๒๕๔๙ ผู้ช่วยเจ้ากรมเสมียนตรา
พ.ศ. ๒๕๕๗ รองเจ้ากรมเสมียนตรา
พ.ศ. ๒๕๕๙ เจ้ากรมเสมียนตรา
พ.ศ. ๒๕๖๐ รองปลัดกระทรวงกลาโหม
ราชการพิเศษ

พ.ศ. ๒๕๔๙ นายทหารพิเศษ ประจำกรมทหารปืนใหญ่ ที่ ๑ รักษาพระองค์
พ.ศ. ๒๕๕๔ นายทหารพิเศษ ประจำกรมทหารราบที่ ๑มหาดเล็กรักษาพระองค์
พ.ศ. ๒๕๕๙ - นายทหารพิเศษ ประจำกรมทหารราบที่ ๒๑ รักษาพระองค์- ตุลาการศาลทหารสูงสุด
พ.ศ. ๒๕๖๐ ราชองครักษาเวร
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2526 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2536 –  เหรียญราชการชายแดน (ช.ด.)
พ.ศ. 2534 –  เหรียญจักรมาลา (ร.จ.ม.)
ชาตอุดม ติตถะสิริ

| พลเอก ชาตอุดม ติตถะสิริ |
| --- | --- |

สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม พ.ศ. 2567
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562
ราชองครักษ์พิเศษ
อยู่ในวาระ
เริ่มดำรงตำแหน่ง  29 ธันวาคม พ.ศ. 2558
รองเลขาธิการคณะรักษาความสงบแห่งชาติ
ดำรงตำแหน่ง 22 พฤษภาคม พ.ศ. 2557 – 30 กันยายน พ.ศ. 2558
ถัดไป: พลเอก กัมปนาท รุดดิษฐ์
ประธานคณะกรรมการติดตามและตรวจสอบการใช้จ่ายงบประมาณภาครัฐ
ดำรงตำแหน่ง 17 ตุลาคม พ.ศ. 2559 – 6 ธันวาคม พ.ศ. 2559   (0 ปี 50 วัน)
ก่อนหน้า: พลเอก อนันตพร กาญจนรัตน์
 
ข้อมูลส่วนบุคคล
เกิด: 31 ตุลาคม พ.ศ. 2499 (68 ปี)
ศาสนา: พุทธ
คู่สมรส: ผศ.ดร.คุณหญิง วรรณวิภา ติตถะสิริ
บุพการี: พลโท อุดม ติตถะสิริ (บิดา) แพทย์หญิง นันทา ติตถะสิริ (มารดา)
ยศที่ได้รับการแต่งตั้ง
สังกัด: กองทัพบกไทย กระทรวงกลาโหม
ประจำการ: พ.ศ. 2520 - 2558
ยศ:  พลเอก

พลเอก ชาตอุดม ติตถะสิริ สมาชิกวุฒิสภาไทย ชุดที่ 12 ราชองครักษ์พิเศษอดีตตุลาการศาลทหารสูงสุด  อดีตรองปลัดกระทรวงกลาโหม อดีตผู้อำนวยการสำนักงบประมาณกลาโหม, อดีตสมาชิกสภานิติบัญญัติแห่งชาติ และรองเลขาธิการคณะรักษาความสงบแห่งชาติ ตามประกาศคณะรักษาความสงบแห่งชาติ ฉบับที่ 22/2557 กรรมการศูนย์อำนวยการต่อต้านการทุจริตแห่งชาติ อดีตรองเสนาธิการทหารบก, อดีตกรรมการผู้อำนวยการใหญ่สถานีวิทยุโทรทัศน์กองทัพบกช่อง 5, อดีตปลัดบัญชีทหารบก
อดีตประธานกรรมการคณะกรรมการติดตามและตรวจสอบการใช้จ่ายงบประมาณภาครัฐ
ประวัติ

พลเอกชาตอุดม ติตถะสิริ มีชื่อเล่นว่า ตั๋น เกิดเมื่อวันที่ 31 ตุลาคม พ.ศ. 2499 เป็นบุตรคนที่ 2 ของพลโท อุดม กับ พญ.นันทา ติตถะศิริ มีพี่น้อง 2 คน สมรสกับผศ.ดร.วรรณวิภา ติตถะสิริผู้ช่วยศาสตราจารย์ประจำสาขาวิชาวิทยาการคอมพิวเตอร์ มหาวิทยาลัยรังสิต
การศึกษา

พลเอกชาตอุดมจบการศึกษาจากโรงเรียนนายร้อยพระจุลจอมเกล้า รุ่น 26 (จปร.26) รุ่นเดียวกับ พลเอก ปรีชา จันทร์โอชาเป็นรุ่นน้องพลเอก ประยุทธ์ จันทร์โอชา ผู้บัญชาการทหารบก และหัวหน้าคณะรักษาความสงบแห่งชาติ
การทำงาน

พลเอกชาตอุดม ติตถะสิริ เคยดำรงตำแหน่งปลัดบัญชีกองทัพบก, รองเสนาธิการทหารบก, กรรมการผู้อำนวยการใหญ่สถานีวิทยุโทรทัศน์กองทัพบกช่อง 5,ได้รับการแต่งตั้งให้เป็นสมาชิกสภานิติบัญญัติแห่งชาติเมื่อวันที่ 31 กรกฎาคม พ.ศ. 2557 นอกจากนี้ยังเป็นรองเลขาธิการคณะรักษาความสงบแห่งชาติ
เมื่อวันที่ 1 ตุลาคม พ.ศ. 2558 ได้รับพระราชทานยศทางทหารเป็นพลเอก และได้รับแต่งตั้งเป็นราชองครักษ์พิเศษ เมื่อวันที่ 29 ธันวาคม พ.ศ. 2558 เป็นกรรมการการบินไทย การไฟฟ้าส่วนภูมิภาค และเป็นผู้อำนวยการสำนักงานงบประมาณกลาโหม